[{"text_idx": "#000000", "text": "Y geiriadur Cymraeg hanesyddol safonol"}, {"text_idx": "#000001", "text": "Cyhoeddwyd fersiwn newydd o\u2019r Geiriadur ar 9 Rhagfyr. Am y tro cyntaf, mae\u2019r fersiwn hwn yn rhedeg yn iawn ar ffonau a thabledi Android. Mewn rhai porwyr (e.e. Chrome a Firefox) nid oes modd gweld esboniadau ar y byrfoddau gramadegol a llyfryddol wrth dapio arnynt (fel sy\u2019n bosibl ar gyfrifiadur arferol neu ar declynnau iOS) ond mae\u2019r rhain yn gweithio gyda phorwr Android ei hun (y \u2018minibrowser\u2019 neu\u2019r \u2018open-source browser\u2019).\nGobeithio bydd y fersiwn hwn yn llawer haws i\u2019w ddefnyddio ar declynnau Android.\nRhowch wybod os bydd unrhyw broblemau."}, {"text_idx": "#000003", "text": "Mae\u2019r fersiwn hwn hefyd yn gwella\u2019r proses o chwilio drwy gymryd y treigladau i ystyriaeth. O hyn ymlaen, os chwiliwch am air, bydd y canlyniadau a ddangosir ar y chwith yn cynnwys cyfuniadau sy\u2019n cynnwys ffurfiau treigledig o\u2019r gair. Er enghraifft, os chwiliwch am \u2018brig\u2019, cewch gyfuniadau fel \u2018awr frig\u2019, \u2018codi ym mrig\u2019, a \u2018ma\u0302n frig\u2019 yn ogystal a\u0302 \u2018brig yr hwyr\u2019 ac \u2018o\u2019r brig i\u2019r bo\u0302n\u2019."}, {"text_idx": "#000004", "text": "Canlyniadau chwilio am \u2018brig\u2019 gan ddangos ffurfiau treigledig."}, {"text_idx": "#000005", "text": "Mae GPC yn ceisio dilyn canllawiau orgraff (neu sillafu) Orgraff yr Iaith Gymraeg (3ydd arg., Caerdydd, 1987). Newidiwyd sillafiad rhai geiriau yn y fersiwn hwn i gydymffurfio a\u0302\u2019r dehongliad diweddaraf o\u2019r canllawiau hyn (er enghraifft, newidiwyd \u2018caee\u0308dig\u2019 i \u2018caeedig\u2019). Os byddwch yn chwilio am air sydd wedi\u2019i sillafu\u2019n ansafonol mae GPC Ar Lein bellach yn ceisio\u2019ch cyfeirio at y sillafiad safonol. Er enghraifft, os chwiliwch am \u2018adborth\u2019 bydd \u2018atborth\u2019 yn cael ei gynnig. Cliciwch ar hwnnw i weld y cofnod llawn."}, {"text_idx": "#000006", "text": "Mae\u2019r data sydd ar gael nawr wedi\u2019i gywiro a\u2019i safoni. Mae degau o filoedd o fa\u0302n newidiadau yn y data mewn ymgais i hwyluso chwilio\u2019r data, cywirwyd rhai gwallau teipio, a chysonwyd y gwaith. Nid oes geiriau newydd, ystyron newydd, na chyfuniadau newydd yn y data y tro hwn. Bwriedir cyhoeddi\u2019r swp nesaf o gofnodion newydd sbon ymhen rhyw dri mis. Bydd y rhan fwyaf o\u2019r rhain yn eiriau cymharol newydd a ddaeth yn gyffredin ar o\u0302l cyhoeddi\u2019r rhannau perthnasol o GPC."}, {"text_idx": "#000007", "text": "Diolch i bawb sydd wedi cynnig sylwadau, wedi cywiro gwallau, neu wedi anfon tystiolaeth newydd atom. Gellwch gysylltu a\u0302 ni mewn sawl ffordd, cliciwch yma neu ar dudalen \u2018Cysylltu\u2018."}, {"text_idx": "#000008", "text": "Seremoni\u2019r Orsedd yn Eisteddfod Genedlaethol 2014"}, {"text_idx": "#000009", "text": "Cafwyd wythnos hwyliog iawn yn Eisteddfod Llanelli 2014. Bu nifer o staff y geiriadur yn gweithio ar stondin Prifysgol Cymru ar faes y brifwyl."}, {"text_idx": "#000011", "text": "Galwodd nifer o gyfeillion draw i weld sut oedd defnyddio\u2019r Geiriadur ar lein."}, {"text_idx": "#000015", "text": "Fe gafodd y gynulleidfa gyfle i glywed Angharad Fychan, un o Olygyddion Hy\u0302n y prosiect, yn esbonio sut i ddefnyddio gwefan newydd y Geiriadur."}, {"text_idx": "#000018", "text": "Am gyfle i ddysgu mwy am y Geiriadur Ar Lein a sut mae ei ddefnyddio, dewch draw i babell Prifysgol Cymru ar faes y Brifwyl yn Llanelli (rhif LL04, gyferbyn a\u0302\u2019r pafiliwn) ddydd Gwener 8 Awst am 3 y pnawn."}, {"text_idx": "#000020", "text": "Angharad Fychan (ar y chwith) yn dangos y wefan newydd"}, {"text_idx": "#000021", "text": "Yn dilyn y lansiad llwyddiannus a gafwyd i\u2019n gwefan newydd a\u2019r Geiriadur Ar Lein ar Fehefin 26ain, dyma ein dwy olygydd hy\u0302n, Manon Roberts ac Angharad Fychan, yn eu harddangos yn fyw."}, {"text_idx": "#000023", "text": "Buont yn cyflwyno\u2019r \u2018app\u2019 newydd yng nghyfarfod Pwyllgor Ymgynghorol y Ganolfan Uwchefrydiau Cymreig a Cheltaidd ar y 4ydd o Orffennaf lle y rhoesant gyflwyniad a chanllaw gam wrth gam i nodweddion niferus a hyblyg y Geiriadur Ar Lein sydd ar gael am ddim."}, {"text_idx": "#000025", "text": "Cafodd y sesiwn anffurfiol dderbyniad gwresog gan aelodau\u2019r pwyllgor a oedd yn cydnabod yr ymdrech a\u2019r gwaith caled a wnaethpwyd gan GPC a\u2019r cwmni sy\u2019n cydweithio a\u0302 ni, iLEX Digital Publishing, er mwyn creu ein presenoldeb newydd ar lein."}, {"text_idx": "#000029", "text": "\u201cMae\u2019r fersiwn ar lein yma yn gam mawr ymlaen yn hanes y Geiriadur. Bydd yn galluogi pobl i ddod o hyd i wybodaeth yn hawdd ac yn gyflym, trwy ddefnyddio technoleg fodern.\u201d\n\u201cHoffwn longyfarch staff Geiriadur Prifysgol Cymru ar y gwaith ardderchog maen nhw wedi ei wneud i gyflwyno\u2019r fersiwn ar lein. Mae\u2019n wasanaeth gwych, a fydd yn cefnogi twf yr iaith dros y blynyddoedd i ddod.\u201d"}, {"text_idx": "#000030", "text": "Roedd y cyfnod cyn y lansiad yn gyfnod o brysurdeb mawr yma yn GPC a\u2019r diwrnod cyn y digwyddiad mawr aeth y staff i Gaerdydd i sicrhau bod popeth yn ei le ac yn gweithio\u2019n iawn ar gyfer y seremoni."}, {"text_idx": "#000031", "text": "Ar o\u0302l yr holl baratoi, a gwneud yn siw\u0302r bod popeth fel y dylai fod, fe fanteision ni ar y cyfle, gyda chydweithwyr, i ymlacio a dadweindio mewn swper cyn y lansiad ym mistro Cote ym Mae Caerdydd."}, {"text_idx": "#000032", "text": "Staff GPC a ffrindiau yn ymlacio cyn y diwrnod mawr."}, {"text_idx": "#000033", "text": "Gwelir rhai o\u2019r swyddogion oedd yn bresennol ar y diwrnod yn y llun isod:"}, {"text_idx": "#000034", "text": "Y lansiad yn y Senedd."}, {"text_idx": "#000036", "text": "Aeth y seremoni lansio ei hun yn dda iawn a chafodd y wefan newydd a\u2019r Geiriadur Ar Lein dderbyniad a chroeso brwd."}, {"text_idx": "#000039", "text": "Aeth y gair ar led yn gyflym a denodd GPC Ar Lein 10,251 o ymwelwyr i\u2019r dudalen chwilio ar y diwrnod cyntaf hwnnw."}, {"text_idx": "#000040", "text": "Ar o\u0302l i ran ffurfiol y gweithgareddau ddod i ben, roedd staff y Geiriadur wrth law i roi cyflwyniad personol i GPC Ar Lein i\u2019r gwahoddedigion ac i annog y rhai oedd yn dymuno hynny i \u2018roi cynnig arni\u2019."}, {"text_idx": "#000041", "text": "Manon Roberts, un o\u2019r golygyddion hy\u0302n, yn dangos sut i ddefnyddio GPC Ar Lein ar iPad."}, {"text_idx": "#000043", "text": "Brenda Wiliams, un o\u2019r golygyddion cynorthwyol, yn annog gwesteion i `roi cynnig arni\u2019."}, {"text_idx": "#000044", "text": "Mae prosiect GPC Ar Lein yn ben draw gwaith nifer o flynyddoedd sy\u2019n rhoi\u2019r geiriadur hanesyddol hwn, sydd wedi ennill cydnabyddiaeth eang, ar gael am ddim am y tro cyntaf i bawb."}, {"text_idx": "#000045", "text": "Yn ogystal a\u0302 bod yn adnodd ar gyfer ymchwil i ysgolheigion ac academyddion, ac yn ffynhonnell gyfeiriol i ysgolion ac adrannau llywodraeth, bydd GPC Ar Lein yn amhrisiadwy i unrhyw un sy\u2019n dymuno dysgu mwy am yr iaith Gymraeg a\u2019i hanes cyfoethog."}, {"text_idx": "#000046", "text": "Staff a chyfeillion GPC yn mwynhau gwledd."}, {"text_idx": "#000049", "text": "Mae hwn yn amser cyffrous, ac mae\u2019r Geiriadur yn esblygu i gwrdd ag anghenion defnyddwyr cyfoes."}, {"text_idx": "#000050", "text": "Mae\u2019r ffyrdd y mae pobl yn dod o hyd i wybodaeth ac yn ei defnyddio wedi newid yn\nddramatig yn y blynyddoedd diwethaf ac yma, yn GPC, rydym wedi gweithio\u2019n galed i wella mynediad ac argaeledd ar gyfer cenhedlaeth newydd o ddefnyddwyr."}, {"text_idx": "#000051", "text": "Yn 2011, dechreuwyd cydweithio gyda chwmni EMP (Erlandsen Media Publishing) o\nDdenmarc i drosi data\u2019r Geiriadur i XML ar gyfer system olygu eiriadurol iLEX, ac i gynhyrchu geiriadur ar lein."}, {"text_idx": "#000052", "text": "Yn y fersiwn ar lein rhad ac am ddim hwn bydd modd chwilio yn hwylus am eiriau ac ymadroddion Cymraeg, a geiriau Saesneg. Bydd yn adnodd amhrisiadwy i bawb sy\u2019n ymddiddori yn y Gymraeg."}, {"text_idx": "#000053", "text": "Gwybodaeth i athrawon a myfyrwyr\nGwybodaeth i ddysgwyr a thiwtoriaid"}]